Hatua yake inafuatia  polisi kuzuwia tamasha lake kwa madai kwamba hawakuwa na uwezo kudhibiti maelfu ya mashabiki wake.

Jana Bobi Wine ambaye ni mbunge wa upinzani ,alitiwa nguvuni kwa saa kadhaa baada ya baada ya kumkamata alipokuwa njiani kuelekea kwenye hoteli iliyoko ufukwenye mwa ziwa viktoria  wambako alikuwa akipanga kuzungumza na waandishi wa habari kuzunguzia hatua  ya mamlaka za serikali kumzuwia kufanya tamasha  lake la Pasaka.

 Nyimbo zake juu ya haki za kijamii zimemfanya kuwa maarufu hususan miongoni mwa vijana. 

Rais Museveni  anasema hatavumilia matamasha yanayochanganywa na siasa.  Bwana Wine alisema Museveni anataka kuwazuwia wanamuziki wote ambao hawamuungi mkono.

''Rais Museveni amewaagiza polisi kuzuwia tamasha zangu kwasababu hapendi kile ninachokiimba. Alitaka mimi niwe kama baadhi ya wasanii wengine wanaoimba nyimbo za kumsifu na nilipokataa akaamua kuwa hataniruhusu kufanya onyesho lolote la mziki wangu nchini Uganda. Na kwa kuwa muoga alivyo, serikali yak... Endelea na makala kwa vibambo vingine 4000 isizidi:
e hata imependekeza kuanzisha masharti kunizuwia hata kufanya tamasha nje ya nchi bila idhini ya serikali yake'', Alisema Bobi Wine  

Video ya kukamatwa kwake ilionyesha polisi wa kuabiliana na ghasia wakiingia kwa nguvu ndani ya gari lakekatika eneo la Busabala. 

Bobi Wine alikamatwa na kuingizwa katika gari la polisi na kupelekwa eneo lisilojulikana. 

Polisi walifyatua gesi za kutoa machozi na kuwatawanya wafuasia wa Bobi Wine. Mwanamuziki huyo aliyegeuka na kuwa mwanasiasa ni miongoni mwa watu maarufu wanaomkosoa rais Yoweri Museveni.

Waandalizi wa tamasha hilo nao pia walidaiwa kukamatwa.

Wawili hao walikamatwa mapema siku ya Jumatatu na kuzuiliwa katika gari moja la maafisa wa polisi kabla gari hilo kuondoka nao.

Kukamatwa kwa Bobi Wine kunajiri baada ya rais Yoweri Museveni kusema kuwa hatokubali matamasha ya muziki uliojaa siasa na kuonya kwamba katika siku za usoni hakuna mtu atakayefidiwa  kwa matamasha ambayo yamefutiliwa mbali kutokana na siasa. 

Rais huyo alitoa onyo hilo wakati wa mkutano na wanachama na mapromota  wa muziki nchini Uganda pamoja na wamiliki wa maeneo yanaopigwa muziki huo  katika Ikulu ambapo alitoa shilingi bilioni  mbili za Uganda kama fidia ya hasara waliopata baada ya maafisa wa polisi kufutilia mbali matamasha ya muziki wa Bobi Wine.

 Awali polisi walitumia nguvu kulifungua gari ambalo mbunge huyo alikuwa akiabiri kabla ya kuvunja vioo vyake na kumtoa nje. 

Hatahivyo mwanamuziki  Nubian Li ambaye alikuwa akiandamana naye katika gari hilo hakukamatwa.

Hii sio mara ya kwanza kwa tamasha la Bobi Wine kuzuiliwa na maafisa wa polisi,

Bobi Wine mwanamuziki mbunge Uganda

Mnamo tarehe  26 mwezi Disemba tamasha la nyota huyo lilizuiliwa na maafisa wa polisi

Msemaji wa polisi nchini Uganda, Emilian Kayima alisema kwamba Bobi Wine alikuwa hajaandika barua ya kuomba ruhusa kufanya tamasha hilo ndio maana hawakuweza kumruhusu.

 "Tutakuwa katika ufukwe wa Busabala kuzuia shughuli hiyo na kuhakikisha usalama upo. Tamasha hilo halikuwa limeruhusiwa kufanyika kwa sababu ya...